**«Երեք որբ կատու»** (անգլ.՝ Three Orphan Kittens), կարճամետրաժ մուլտֆիլմ, Silly Symphonies սերիաներից մեկը՝ ստեղծված 1935 թվականին Ուոլթ Դիսնեյ ընկերությունում։ 1935 թվականին մուլտֆիլմը ստանում է Օսկար մրցանակ որպես լավագույն անիմացիոն կարճամետրաժ ֆիլմ։ 1936 թվականին թողարկվում է այդ մուլտֆիլմի շարունակությունը` More kittens անունով։

Սյուժե
------

Kitten on the Keys
Մուլտֆիլմը երեք կատուների (սև, նարնջագույն, մոխրագույն) մասին է և ներկայացնում է նրանց արկածները։ Երեք կատուները հայտնվում են դրսում՝ ձյան մեջ։ Շուտով մոտակայքում նկատում են մի տուն, որտեղ կարող են ապաստանել։ Մտնում են խոհանոց և սկսում են խաղալ՝ մինչ աֆրոամերիկացի սպասուհին կավարտեր ճաշ եփելը։ Ֆիլմի գլխավոր կերպարներից մեկը սև կատուն է։ Նա վազելով մի փետուրի հետևից՝ կանգ է առնում դաշնամուրի առջև։ Սկսում է խաղալ դաշնամուրի տակ ընկած փետուրով և հանկարծ, փետուրը սեղմվելով դաշնամուրի ստեղներին, միացնում է այն. դաշնամուրն սկսում է նվագել կոմպոզիտոր Զեզ Քոնֆրիի "Kitten On The Keys" երգը (1921)։ Մյուս երկու կատուները միանում են նրան և սկսում են խաղալ դաշնամուրի շուրջը։ Երբ նորահայտ դաշնամուրն ավարտում է իր երգը, տնից դուրս գալու ժամանակ կատուներին նկատում է տան սպասուհին։ Երբ նա ցանկանում էր կատուներին դուրս անել տնից, հայտնվում է մի փոքրիկ աղջիկ (հավանաբար Նենսին), որն էլ որոշում է պահել կատուներին։

Ստեղծում
--------

Ֆիլմը Դիսնեի թողարկած Silly Symphonies սերիալի մի սերիա է։ Այդ ժամանակ, Ուոլթ Դիսնեյ ընկերությունը բարդ տեսարաններով լիամետրաժ մուլտֆիլմ նկարահանելու փորձ չուներ, և Silly Symphones-ը դառնում է մի փորձադաշտ, որտեղ ապագա «Սպիտակաձյունիկը և յոթ թզուկները» մուլտֆիլմի ստեղծման համար կիրառվում է տեխնիկայի տարբեր հնարներ։ Այսպիսով, այս ֆիլմերը ուշադրությունը կենտրոնացնում են հերոսների վրա, որոնք շատ սրամիտ են և նրանցում չկան զարգացող գործողություններ։ Ռեժիսորը եղել է Դավիթ Հենդը, որը հետագայում նկարահանել է Քեն Անդերսոնի կողմից անիմացված Snow White ֆիլմը։ Ինչպես 1932 թվականից հետո ստեղծված մյուս բոլոր մուլտֆիլմերը, այն ևս գունավոր է։ ՄուլտՖիլմը հեղինակային իրավունք է ստացել 1935 թվականի նոյեմբերի 20-ին, թողարկումից գրեթե մեկ ամիս անց։

Թողարկում
---------

Մուլտֆիլմն առաջին անգամ թողարկվել է 1935 թվականի հոկտեմբերի 26-ին Ամերիկայի միացյալ նահանգներում:1937 թվականին օսկարի մրցանակակիր մյուս չորս ֆիլմերի հետ վերաթողարկվել է Academy Award Review of Walt Disney Cartoons-ի շարքում, որից հետո մինչև 1993 թվականը չի թողարկվել, ավելի ուշ հայտնվեց Դիսնեյի օսկարակիր ֆիլմերի տեսաերիզում How the Best Was Won անունով։ Այն Father Noah's Ark և The Practical Pig ֆիլմերի հետ ձայնագրվում է VHS- ֆորմատի տեսաերիզի վրա։ 2006 թվականին վերաթողարկվում է Walt Disney Treasures ալբոմում։

Ավելի ուշ թողարկումներ
----------------------

«Երեք որբ կատուները» մուլտֆիլմի բնօրինակում մի տեսարան է եղել, որտեղ սև կատուն հանդիպում է մի տիկնիկի և վերջինս երբ դիպչում է կատվին, դառնում է կարծրատիպային աֆրոամերիկուհի։

1950-1960-ական թվականներին մինչև հեռուստատեսությամբ տարածելը Դիսնեյը խմբագրում է իր մուլտֆիլմերը և այդ տեսարանը հանվում է։ Առանց խմբագրման մուլտֆիլմը ձայնագրվում է VHS ֆորմատի տեսաերիզի վրա, այնուհետև 2006 թվականին Silly Symphonies-ի թվային սկավառակի վրա։

Ծանոթագրություններ
------------------

1. ↑
2. ↑
3. ↑
4. ↑
5. ↑  Maltin, Leonard (1980). *Of Mice and Magic: A History of American Animated Cartoons*. McGraw-Hill. էջ 447. ISBN 0-07-039835-6.
6. ↑  Merritt, Russell; J. B. Kaufman; Cineteca del Friuli (2006). *Walt Disney's Silly Symphonies: A Companion to the Classic Cartoon Series*. La cineteca del Friuli. էջ 167. ISBN 88-86155-27-1.
7. ↑  Merritt, Russell; J. B. Kaufman; Cineteca del Friuli (2006). *Walt Disney's Silly Symphonies: a Companion to the Classic Cartoon Series*. La Cineteca del Friuli. էջ 25. ISBN 88-86155-27-1.
8. ↑  Sandler, Kevin S. (1998). *Reading the Rabbit: Explorations in Warner Bros. Animation*. Rutgers University Press. էջ 52. ISBN 0-8135-2538-1. Վերցված է 2009 թ․ մարտի 29-ին.
9. ↑  Gabler, Neal (2006). *Walt Disney: the Triumph of the American Imagination*. Knopf. էջ 177. ISBN 0-679-43822-X.
10. ↑  «Academy Award Review of Walt Disney Cartoons (1937) - Movie connections». *The Internet Movie Database*. Վերցված է 2009 թ․ մարտի 6-ին.
11. ↑  «How the Best Was Won: 1933-1960 - Walt Disney Cartoon Classics Limited Gold Edition - Trailer - Cast - Showtimes - NYTimes.com». *NYTimes.com*. The New York Times. Արխիվացված է օրիգինալից 2009 թ․ մարտի 19-ին. Վերցված է 2009 թ․ մարտի 6-ին.
12. ↑  Cohen, Karl F. (2004). *Forbidden Animation: Censored Cartoons and Blacklisted Animators in America*. McFarland & Company. էջեր 68–69. ISBN 0-7864-2032-4. Վերցված է 2009 թ․ մարտի 3-ին.

Արտաքին հղումներ
----------------

* «Երեք որբ կատուներ

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Internet Movie Database |

 |